CASA C-101 Aviojet

CASA C-101 Aviojet er et spansk lett angrepsfly/treningsfly produsert av CASA. Prototypen fløy første gang 27. juni 1977 og flyet kom i operativ tjeneste i Ejército del Aire som treningsfly under navnet E-25 Mirlo. Eksportversjoner av flyet har blitt solgt til flyvåpnene i Chile, Honduras og Jordan. I alt 149 fly ble bygget før produksjonen stanset.

 Utvikling og varianter 
 C-101EB-01, E-25 Mirlo i det spanske flyvåpenet, var den første, operative versjonen og er ustyrt med en Garret TFE731-2-2J turbofanmotor med en skyvekraft på 15,57 kN. Denne versjonen er i tillegg til å bli brukt som treningsfly også benyttet av Spanias nasjonale aerobatikkgruppe «Patrulla Aguila».

 C-101BB var en videreutvikling utstyrt med den kraftigere Garret TFE731-3-1J turbofanmotoren med en skyvekraft på 16,46 kN og seks våpenstasjoner under vingene med en kapasitet på opptil 2 250 kg og en stasjon under buken som kan utstyres med blant annet en DEFA 30 mm kanon eller to 12,7 mm mitraljøser. Denne versjonen ble solgt til Chile som C-101BB-02, men fikk betegnelsen T-36 i Chile, og til Honduras under betegnelsen C-101BB-03.

 C-101CC fløy første gang 16. november 1983 og skiller seg bare fra C-101BB ved den kraftigere Garret TFE731-5-1J turbofanmotoren med en skyvekraft på 19,13 kN. C-101CC ble solgt til Chile under betegnelsen C-101CC-02 hvor den fikk navnet A-36 Halcón. C-101CC ble også solgt til Jordan som C-101CC-04.

 C-101DD var en versjon med forbedret avionikk og våpenkapabilitet, men ingen kjøpere ble funnet og versjonen kom aldri i produksjon.

 ENAER T-36 er en lisensbygget C-101BB produsert i Chile av Empresa Nacional de Aeronautica Chile for det chilenske flyvåpenet

 ENAER A-36 Halcón er en lisensbygget C-101CC produsert i Chile av Empresa Nacional de Aeronautica Chile for det chilenske flyvåpenet. Et lite antall er også solgt til Fuerza Aérea Hondureña.

 Spesifikasjoner (C-101EB) 
 Tekniske data  Mannskap 2 Lengde 12,25 m  Vingespenn 10,60 m Vingeareal 20,00 m² Høyde  4,25 m Vekt (uten last) 3 350 kg Vekt (maksimalt) 5 600 kg  Motor 1 × Garret TFE731-221 (1 × 15,57 kN)  Ytelser  Maksimal hastighet 793 km/t Marsjfart 656 km/t Rekkevidde 3 600 km Marsjhøyde 12 200 m  Klatrefart 19,2 m/s

 Eksterne lenker 
 Wigs Palette-fargelegging 

Kategori:Angrepsfly
Kategori:Treningsfly
Kategori:Enmotors jetdrevne luftfartøy
Kategori:Luftfartøy produsert i Spania